Lav et referat af nedenstående tekst:

Tekst:
Hobro IK har formentlig ikke i sinde at forære FC Midtjylland noget som helst, når de to hold tørner sammen i Superligaen fredag aften. Men uden for banen er midtjydernes fans sikre på at få noget med hjem. Mariagerfjord Kommune, som i sidste uge indtog Aarhus, er nu klar til at dele gaver ud til FC Midtjyllands fans i håbet om at lokke dem til at blive i Hobro i mere end to halvlege og en pause. 500 midtjyske fans kan således rejse fra DS Arena med en goodiebag om skulderen. I tasken er der en flaske vand, et æble, en hindbærsnitte og en hilsen med et 'på gensyn'. Mariagerfjord Kommune håber - ligesom ved belejringen af Aarhus - at tiltaget kan være med til at få flere til at flytte til kommunen.

Referat:
Om FC Midtjylland får point med sig fra fredagens Superliga-kamp i Hobro må tiden vise, men midtjydernes fans er sikre på ikke at rejse tomhændet hjem fra DS Arena.